Document ID: /roh_data/filtered/fineweb-2-filterrobots_roh.jsonl.gz/32392

Dapi trais onns datti en Svizra ina lescha che scumonda il telemarketing cun numers ch'èn marcads en il cudesch da telefon cun ina stailetta. La medema retschertga da la RTS ha dentant mussà nagina differenza tranter persunas cun e persunas senza questa stailettas: Tuts survegnan pli u main tuttina blers telefons da reclama.
Sch'in scumond categoric midass la situaziun, è dubitaivel. Gia la lescha actuala na funcziuneschia betg, perquai ch'i saja en la pratica grev da cumprovar il malfatg e d'eruir l'origin dal clom.
Cun l'uschenumnà «spoofing» saja facil da manipular il numer da telefon che sa mussa sin il display. In telefonat che para da vegnir da l'atgna regiun, po perquai en la realitad vegnir d'in auter continent.